钦定古今图书集成/明伦汇编/官常典/第785卷 > 宋雄
## 钦定古今图书集成/明伦汇编/官常典/第785卷 > 宋雄

按《宋史宋琪传》：“雄，幽州人。初与琪齐名，燕蓟间谓二
宋。雄仕契丹，为应州从事。雍熙三年，王师北伐，雄与
其节度副使艾正以城降，授正本州观察使，以雄为
鸿胪少卿，同知州事，改光禄少卿，历知均、唐二州。未
几，护河阴屯兵，以知河渠利害，因命领护汴口，均节
水势，以达转漕，京师赖之。改太子詹事，复为光禄少”
卿，迁将作监。所至职务修举，公私倚任焉。雄涉猎文
史，善谈论，有气节，士流推许之。景德元年，卒，年七十
六。录其子可久为太常寺奉礼郎，赋禄终制。